open-index/open-wikipedia-markdown huggingface dataset:
Fox Bay

**Fox Bay** (spansk: *Bahía Fox* eller *Bahía Zorro*) er en bosetning på Vest-Falkland på Falklandsøyene. Den er beliggende ved en bukt ved samme navn på sørøstkysten av øya. Fox Bay deles gjerne inn i **Fox Bay West** og **Fox Bay East**, og disse tilsammen utgjør den største bosetningen på Vest-Falkland. Fox Bay er oppkalt etter den utdødde Falklandsreven.

I Fox Bay East finnes skole, butikk og et postkontor som åpnet i 1890-årene.

Fox Bay har to flystriper som benyttes av fly av typen Britten-Norman Islander fra Falkland Islands Government Air Service (FIGAS). Det er også en fyllestasjon for militærhelikoptre her.

Fox Bay ble etablert i 1883 tollhavn for Vest-Falkland og de første varene gikk gjennom havna i 1884. I noen år var Fox Bay involvert i eksport av jordbruksprodukter fra Vest-Falkland direkte til andre land, men sammenlignet med Port Stanley var det en liten havn.

## Referanser
Kerron Stewart

**Kerron Stewart** (født 1984) er en jamaicansk friidrettsutøver (sprinter). 

Hun fikk sitt gjennombrudd i ungdoms-VM i 2001 der hun tok sølv på 100 meter. Året etter endte hun på fjerdeplass i junior-VM på hjemmebane i Kingston. Hun deltok også i VM 2007 i Osaka, der gikk hun til finalen på 100 meter og ble nummer sju. Hun var også med på stafettlaget på 4 x 100 meter som tok sølvmedaljene, bare slått av USA. 

Hun tok også to medaljer i OL 2008 i Beijing: sølv på 100 meter med tiden 11,06 og bronse på 200 meter med 22,00.

I Golden League-stevnet i Roma 10. juli 2009 løp hun 100 meter på 10,75. Det var den raskeste tiden siden Marion Jones noterte samme tid i 2000. Etter å ha vunnet fire strake seirer i Golden League 2009, var hun blant de heteste favorittene til gullet på 100 meter i VM 2009. Men der holdt hennes 10,75 bare til sølv, lagvenninnen Shelly-Ann Fraser var to hundredeler raskere og vant på 10,73.

## Personlige rekorder
* 100 meter – 10,75
* 200 meter – 21,99

## Referanser


## Eksterne lenker
*
Tangerin

**Tangerin** er en sitrusfrukt som er i nær slekt med og trolig videreutviklet fra mandarinfrukten (*Citrus x reticulata*). Den er oransje eller rødorange, noe mindre enn en appelsin, og skallet løsner lettere. Tangeriner inneholder mye C-vitamin og betakaroten. Antallet frø, eller kjerner, i hver båt, varierer.

## Navnet
Navnet kommer fra det engelske «tangerine» som betyr *tangerinsk*, fra havnebyen Tanger (i Marokko). Adjektivet er blitt brukt i engelsk siden 1710, men som en betegnelse på sitrusfrukten bare fra rundt 1800. 

Frukten er den samme som den som heter Kamala kaya på telugu og som antagelig kom til Europa med Portugals handelsfolk.

## Eksterne lenker
*
Hem (biokjemi)

**Hem**, eller **heme**, er en prostetisk gruppe som forekommer bundet til mange proteiner. Det består av en heterosyklisk organisk ring som kalles porfyrin med et sentralt jernatom bundet i sentrum av ringen. Jernatomet kan både binde og avgi oksygen. Proteiner som hemoglobin og myoglobin, samt cytokromer som blant annet er sentrale komponenter i cellulær respirasjon, har hem som prostetisk gruppe.

## Referanser
My Tennessee Mountain Home (sang)

**«My Tennessee Mountain Home»** er en amerikansk countrysang med melodi og tekst av Dolly Parton, som også spilte den inn på plate.

Den brukte bilder fra hennes barndom, slik som å holde i hverandres hender på verandahusken, nyte naturen og spasere hjem fra kirken.

Den var den syvende sangen på hennes konseptalbum *My Tennessee Mountain Home* fra 1973. Sangen ble spilt inn i RCA Studio «B», Nashville, i september 1972 og utgitt på single i februar 1973. Den nådde en femtendeplass på den amerikanske countrysinglelisten. Produsent var Bob Ferguson.

Maria Muldaur utgav «My Tennessee Mountain Home» på sitt soloalbum fra 1973 med samme tittel som artisten selv.

Parton gjeninnspilte sangen på sitt livealbum *Heartsongs* i 1994.

En coverversjon med Elisabeth Andreasson ble utgitt på hennes album *Short Stories* fra 2005.

En innspilling av det svenske dansebandet Lasse Stefanz med barnekor hadde tittelen «Et bättre liv». Den svenske teksten var skrevet av psevdonymet «Mackan». Sangen ble utgitt på albumet *Den lilla klockan* i 1986.

## Norsk versjon
Steinar Fjeld har skrevet en norsk tekst. På norsk bærer den tittelen «Barneår». 

### Innspilling
*Lillian Askeland med Hebekk skolekor & The Country Team. Utgitt på singlen Talent TS&nbsp;088 i 1974.

## Referanser
Ortheziidae

* *[[Arctorthezia]]*
* *[[Newsteadia]]*
* *[[Nipponorthezia]]*
* *[[Orthezia]]*
* *[[Ortheziola]]*

**Sekkskjoldlus** (**Ortheziidae**) er en gruppe med plantelus som hører til gruppen skjoldlus, Coccoidea. De er insekter med sugende munndeler og hører til i den store gruppen nebbmunner.

## Utseende
Disse skjoldlusene er gjerne dekket av et tykt, hvitt vokslag, men de er fortsatt gjenkjennelige som insekter, med et markert hode, trådformede antenner og tre par bein. Sugesnabelen er ganske kort. Kroppen er oval og flat, dyrene er gjerne 3 – 5&nbsp;mm lange. På oversiden er de kledt av et vokslag, men skillene mellom de ulike kroppsavnittene er markerte. På undersiden av bakkroppen har de gjerne en lang eggsekk med stavlignende voksvegger. Noen arter har vingede, spinkle hanner.
Disse ligner sterkt på mygg da de har ett par vinger og lange, tynne antenner og bein, men de mangler myggenes svingkøller (halterer).

## Levevis
*[[Arcthorthezia cataphracta]]*, som er vanlig i Norge, lever på røttene av gress. Man finner gjerne disse særpreget utseende insektene når man roter i torven på gressmark.

## Skadedyr
Denne gruppen er ikke regnet som betydelige skadedyr.

## Utbredelse

## Systematisk inndeling / europeiske arter

* ordenen Nebbmunner, Hemiptera
** underordenen Plantelus, Sternorrhyncha
*** overfamilien Skjoldlus, Coccoidea
**** familien Sekkskjoldlus, Ortheziidae
***** slekten *[[Arctorthezia]]* Cockerell, 1902 – to arter i Europa
****** *[[Arctorthezia cataphracta]]* (Shaw, 1794) – finnes i Norge
****** *[[Arctorthezia occidentalis]]* (Douglas, 1891)
***** slekten  *[[Newsteadia]]* Green, 1902 – to arter i Europa
****** *[[Newsteadia floccosa]]* (DeGeer, 1778)
****** *[[Newsteadia susannae]]* Kozár & Foldi, 2001
***** slekten *[[Nipponorthezia]]* Kuwana, 1916 – én art i Europa
****** *[[Nipponorthezia hispanica]]* (Silvestri, 1924)
***** slekten *[[Orthezia]]* Bosc, 1784 – fire arter i Europa
****** *[[Orthezia arenariae]]* Vayssiere, 1924
****** *[[Orthezia insignis]]* Browne, 1887
****** *[[Orthezia tillandsiae]]* Morrison, 1925
****** *[[Orthezia urticae]]* (Linnaeus, 1758)
***** slekten *[[Ortheziola]]* Šulc, 1895 – to arter i Europa
****** *[[Ortheziola britannica]]* Kozár & Miller, 2000
****** *[[Ortheziola vejdovskyi]]* Šulc, 1895

## Kilder
* Fauna Europaea, utbredelsesdatabase over europeiske dyr 
* Bildegalleri over nordamerikanske arter
* Bilde av ''Arctorthezia cataphracta'', eneste art som er funnet i Norge

## Eksterne lenker
*
VM i friidrett 2009 – 5 000 meter kvinner

Øvelsen **5 000 meter kvinner** ved **[[VM i friidrett 2009]]** ble avholdt på Olympiastadion i Berlin den 19. og 22. august.

Norge var ikke representert i øvelsen.

## Medaljevinnere

## Rekorder

## Kvalifiseringskrav

## Program

## Resultater
### Forsøksheat
Kvalifisering: De 5 første i hvert heat ble direktekvalifisert til finalen og ellers kvalifiserte utøverne med de 5 raskeste tidene seg til finalen. 
}  || 1 ||align=left| Elvan Abeylegesse ||align=left|  ||  ||align=left|Startet ikke
|}

### Finale

#### Mellomtider

## Referanser


## Eksterne lenker
* 5000 meter resultater fra IAAF. IAAF. Besøkt 1.september 2009.
As We May Think

**As We May Think** er en artikkel skrevet av Vannevar Bush, først publisert i *[[The Atlantic Monthly]]* i juli 1945. Artikkelen er sentral i hypertekstens historie.

Artikkelen skisserer hvordan Bush mente akademisk arbeidskapasitet burde utnyttes i tiden etter andre verdenskrig, når denne ressursen ikke lenger ville være bundet opp til å fremme militære interesser. Den fremholder at forskningsinnsatsen burde rettes mot å skaffe til veie mer effektive måter å lagre og innhente kunnskap på, for på denne måten å gjøre kunnskapen mer tilgjengelig.

## Ideer
Viktigheten av komprimering er et sentralt element i hans essay. Som han selv skriver: "The Encyclopedia Britannica could be reduced to the volume of a matchbox. A library of a million volumes could be compressed into one end of a desk." Han påpeker at dagens store, moderne bibliotek ikke brukes til sitt fulle potensial – på det beste rekker de fleste kun å snuse litt innom deler av utvalget, og mye kunnskap står dermed urørt. Komprimering av all denne informasjonen vil gjøre kunnskap lettere å få tak i – og dette leder oss til den virkelige kjernen av det Dr. Bush vil presisere viktigheten av: tilgjengelighet. 

Han mente at hans samtid hadde lite tilfredsstillende metoder for å gjenfinne informasjon. Disse bestod i all hovedsak av å indeksere materialet, og han påpeker hvor kunstig denne gjenfinningen fungerer. En bedre metode, som mer etterlikner den menneskelige tankegangen, følger et assosiativt spor. I *As We May Think* beskrives utviklingen av et teoretisk hypertekstsystem – en memex – hvor man hyppig kan legge inn informasjon (for eksempel lagret på mikrofilm), knytte mnemoniske lenker mellom de lagrede dokumentene og slik enklere få oversikt over stoff om et gitt tema når man trenger det. Bush mente at ved å bruke mikrofilm ville søk etter informasjon gå meget raskt.

Memexen skulle være på størrelse med et vanlig skrivebord, utstyrt med et tastatur, diverse knapper og spaker og en eller flere gjennomskinnelig flater hvor informasjonen skulle prosjekteres.

Man kunne dessuten enkelt søke dersom man f.eks. lette etter en spesifikk bok; man slapp den tungvinte veien innom bibliotekets tidvis kompliserte katalogiseringssystem og kartotekoversikt. 

## Eksterne lenker
* ''As we may think'' i ''The Atlantic Monthly'' sitt arkiv
Jernmangelanemi

**Jernmangelanemi** oppstår når kroppen har for lite jern til å forsyne de røde blodlegemene med tilstrekkelig jern for oksygentransport. 

## Årsaker
*En årsak til jernmangelanemi kan være for lite jern i kostholdet. 
*Ved graviditet må fosterets jernbehov også forsynes gjennom morens kosthold, og jernmangelanemi forekommer ofte hos gravide. 
*Blodtap kan også føre til jernmangel, så kvinner er også særlig utsatt i forbindelse med menstruasjon.
Kelly Smith

**Kelly Smith** (født 28. oktober 1978) er en engelsk tidligere fotballspiller.

Hun spilte i 2009  for det amerikanske fotballaget Boston Breakers i Boston. Kelly Smith er spiss.

Smith  fikk som 17-åring plass på Arsenal LFC og  debuterte samme året på landslaget. Etter fullført videregående og ett år på West Herts College i hjembyen, begynte hun på Seton Hall University i New Jersey i USA og ble umiddelbart årets spiller og årets nykommer. 

Da den amerikanske proffligaen WUSA ble dannet i 2000, ble hun hentet til Philadelphia Charge og var til ligaen og laget ble nedlagt i 2003 med korsbåndsskade i flere perioder. Da WUSA ble nedlagt, spilte hun for amatørlaget New Jersey Wildcats men brakk ben, så hun gikk tilbake til  Arsenal med tretthetsbrudd i foten og en viktig rolle i Arsenals storhetsperiode, som ble kronet med seier i ligaen, begge cupene og i UEFA Women's Cup i 2006–2007-sesongen. Smith spilte en viktig rolle i Arsenal igjen, men da WPS dukket opp, bestemte Smith seg for å bli med der, og hun fikk jobb hos Boston Breakers.

Kelly Smith er blitt kåret til FIFAs årets kvinnelige fotballspiller i verden i 2005, og hun ble også rangert som turneringens spiller i VM i Kina.

Ellers ble hun utnevnt til medlem av Order of the British Empire i 2008.

## Referanser


## Eksterne lenker
*
WPS

**WPS** kan være forkortelse for  
* Women’s Professional Soccer, tidligere øverste nivå i profesjonell fotball for kvinner i USA
* Sveiseprosedyrespesifikasjon, fra engelsk **, dokument som gir de nødvendige variablene i en sveiseprosedyre for å sikre repeterbarhet i produksjonssveising 
* Wi-Fi posisjoneringsystem

## Referanser
Beaver Island (Falklandsøyene)

**Beaver Island** (spansk: *Isla San Rafael*) er en av Falklandsøyene, beliggende vest for Weddell Island og sør for New Island lengst vest i øygruppen. Det er en liten bosetning og en flystripe på øya.

Beaver Island er oppkalt etter hvalbåten «Beaver» som er registrert som det første hvalfartøyet som rundet Kapp Horn. I oktober 2003 ble vraket av en savnet fransk yacht funnet ved øya.

Dyrelivet på øya inkluderer bøylepingviner, grå pampasrev, vandrefalk, gribbkarakara,  brungumpkarakara, guanako (lamaslekten), pelssel og mange sjøfuglarter.

## Referanser
Ess I Ermet

**Ess I Ermet** er en rapgruppe fra Drammen og Oslo. Gruppa er mest kjent for sin hitsingle Dette er livet fra sommeren 2008, men ga september 2009 ut albumet **Fullt Hus**.

## De første årene
**Ess I Ermet** ble startet opp i 2004. Fram mot 2006 var initiativet et hobbyprosjekt der medlemmene jobbet med låter basert på instrumentaler de fant på nettet, og etterhvert begynte gruppa å produsere eget materiale. Planleggingen av album og singler begynte mot slutten av 2007 og gruppa lanserte sommeren 2008 singelen «Dette er livet». Høsten 2008 startet arbeidet med et album.

## Platekontrakt
20. april 2009 ga gruppa ut oppfølgeren **Typisk**. Dette var første single fra albumet den hadde jobbet med i et halvt år. Etter å A-listeplassering på den lokale radiostasjonen Kanal 1 i Drammen fattet Harald Universal Music interesse for rapperne. Han tok kontakt og etter kort tid fikk plateselskapet distribusjonsrett til albumet.

August 2009 kom albumet *Fullt Hus* ut.

## Medlemmer
* Christian  Sanders (født 31. mars 1988), vokalist, produsent (2004–)
* Theodor Tonum (født 7. august 1989), vokalist, produsent og manager (2004–)
* Andreas «Apee» Pedersen (født 6. november 1986), vokalist (2005–)
* Dag Nævra Klingen (født 10. oktober 1988), vokalist (2006–)
* Marius «Marre» Bakjord (født 29. april 1987), vokalist (2006–)
* Silje Marlen Kristiansen (født 2. mai 1991), vokalist (2006–)
* Alexander «One» Knutsen (født ?. april 1988), vokalist(2004–)
* Martin «Han derre martin» Oftedal (født 13. november 1991), vokalist (2006–)

## Diskografi
;Album/EP-er:
* Fullt hus, *Universal Music / Slagerfabrikken*, 2009
;Singler:
* Typisk, *Tonum Artist Management*, 2009
* Dette er livet, *Tonum Artist Management*, 2008

## Eksterne lenker
* 
* Universal har Ess i Ermet omtale i Faro Journalen
* Legger kortene på bordet omtale i Drammens Tidende
Vannevar Bush

**Vannevar Bush** (1890–1974) var en amerikansk forsker og ingeniør som er kjent for sitt arbeid innen analoge regnemaskiner, sin politiske rolle i utviklingen av atombomben og ideen om hypertekst. Han var vitenskapelig rådgiver for president Franklin D. Roosevelt.

Bush var direktør for Office of Scientific Research and Development 1941–1947, og hadde dermed ansvaret for å koordinere all amerikansk krigsrelatert forskning under andre verdenskrig. Et av prosjektene ble forløperen til Manhattanprosjektet, som senere utviklet de første kjernefysiske våpen.

Bush har en sentral rolle i hypertekstens historie. I artikkelen *[[As We May Think]]*, publisert i *[[The Atlantic Monthly]]* i juli 1945, beskrev han det teoretiske hypertekstsystemet Memex. Systemet ble aldri implementert, men la grunnlaget for senere forskning, og har mange likhetstrekk med World Wide Web.

## Se også
* Kjernefysiske våpen
* HTMLs historie
* Memex
* As We May Think
* World Wide Web
* Oslo Analyzer
* Hypertekst

## Referanser


## Eksterne lenker
* Hjemmesiden til «Vannevar Bush Award»
* Artikkel om Vannevar Bush på fagbladet for forskningspolitikk
Frans av Assisis bønn

**Frans av Assisis bønn** er en fredsbønn, som er oppkalt etter Frans av Assisi. 

Den ble antagelig skrevet på begynnelsen av 1900-tallet, og forfatter er ukjent. Bønnen ble først kjent da den ble trykket i 1912 på fransk i det lille franske magasinet *La Clochette* som en anonym bønn. Det finnes flere versjoner, også på norsk.

## Kilder
*Frans av Assisis Bønn www.nettkirken.no

## Bibliografi
* Christian RENOUX, *La prière pour la paix attribuée à saint François, une énigme à résoudre*, Paris, Editions franciscaines, Paris, 2001
* Christian RENOUX, *La preghiera per la pace attribuita a san Francesco, un enigma da risolvere*, Padova, Edizioni Messagero, 2003.
Tranøy (Hamarøy)

**Tranøy**, eller **Tranøya**, (lulesamisk: *Trádná*) er ei bygd i Hamarøy kommune i Nordland som ligger på nordøstsiden av Nordneset, omtrent 11 kilometer nord for kommunesenteret Oppeid. Tranøyområdet, som også omfatter Sommersel, Helland, Hamlot, Brennvik, Vassbotn og noen andre gårdsbruk, har til sammen 155 innbyggere i 2020.. 

Tranøy har flere servicebedrifter knyttet til turistnæringen med overnattings- og serveringssteder samt gallerier. matvarebutikk og grunnskole. Tranøy fyr ligger ut mot Vestfjorden 2,5 kilometer vest for Tranøy. Naturreservat i sørøst. Endepunkt for Fv665.

## Se også
*Den hellige Dorotheas kapell.
*Steinosen/Sjømyrpollen naturreservat. 
*Tranøy Galleri  

## Referanser
Knut Lindh

**Knut Lindh** (født 11. juni 1951) er en norsk forfatter, journalist og oversetter, utdannet ved Norsk journalisthøgskole og University of Minnesota. Han har bl.a. arbeidet i NTB, NRK, *[[Vi Menn]]* og TV 2. Han var den første redaktøren av den norske utgaven av *[[National Geographic|National Geographic Magazine]]*. Han har også vært forlagssjef i Scanbok forlag og sjefredaktør i Hjemmets bokforlag. Lindh har skrevet både skjønn- og faglitterære bøker. Han ble i 2010 tildelt Maurits Hansen-prisen - Nytt Blod for romanen *Når den døde våkner*.

## Bibliografi
* *Clemens Saers: lærer på liv og død (2022)*
* *Hvem drepte Jan Wiborg?* (2014)
* *Blindebukk* (2013)
* *Muhammed: kriger og profet* (2012)
* *Blodsbrødre* (2010)
* *Bokmål-nynorsk ordbok* (2010)
* *Barack Obama. Veien til Det hvite hus* (2009)
* *Når den døde våkner* (2009)
* *Bokmål-nynorsk skoleordbok* (2009)
* *Adolf Hitler: blod og ære* (2006)
* *Leiv Eiriksson oppdager Amerika* (2004)
* *Leiv Eiriksson: oppdagelsen av Amerika* (2000)
* *Blomster og blod: roman om det 20. århundret* (1999)
* *Østenfor VG og vestenfor Blindern* (1984)

## Oversatte titler
* *Vikings – The Discovery of America* (2003)
* *Wikinger – Die Entdecker Amerikas* (2000)

## Kilder
*Presentasjon av Knut Lindh i Forfatterkatalogen på Forfattersentrums nettsider

## Referanser
Ontologi (informatikk)

**Ontologi** er i datateknologien og informasjonsvitenskap en formell representasjon av et sett av begreper innenfor et kunnskapsområde. En ontologi består normalt av klasser (begreper), egenskaper, samt hvordan klassene er relatert til hverandre. Beskrivelsen av begrepene (klassene) inkluderer informasjon om betydning (mening) og en avgrensning av deres logiske sammenheng. For eksempel kan en ontologi benyttes for å beskrive sammenhengen mellom fylker og byer. På den måten kan det modelleres at Lillehammer er en by i Innlandet (og ikke motsatt). Det gir da senere mulighet for å gjøre en spørring som "finn alle byer i Innlandet". Dette kan også løses med relasjonsdatabaser, men ontologier er normalt spesifisert på en måte som muliggjør abstraksjon fra datamodeller og konkrete implementeringer. Det kan derfor sies at ontologier kan brukes for å modellere et semantisk nivå, mens datamodeller brukes for å modellere et logisk eller fysisk nivå. Av denne grunn er ontologier en avgjørende byggekloss i den semantiske web.

## Se også
* Resource Description Framework
* Semantisk web
* FOAF (*friend of a friend*)

## Referanser
Munningsflamme

**Munningsflamme** er forbrenningen av kruttgasser ved munningen av et løp på et skytevåpen eller kanon.

Flammen oppstår når en patron blir avfyrt. Når kruttet i patronen antennes skaper eksplosjonen et høyt trykk som skyver prosjektilet ut av løpet. Ved munningen av løpet sprer de antente gassene seg utover. Dette skaper munningsflammen. Noen våpen, som for eksempel enkelte skarpskyttergeværer, har en flammedemper ved munningen som fjerner munningsflammen.

## Eksterne lenker
*
Bortreist på ubestemt tid

***Bortreist på ubestemt tid*** er en norsk thriller fra 1974 regissert og skrevet av Pål Bang-Hansen. Filmen er lagt til et øde sted på Vestlandet og handler om en mann som dreper sin kone og gjemmer liket i en fryser. I mellomtiden dukker en annen kvinne opp som har rømt fra mannen sin. Hun blir boende hos ham og etterhvert begynner hun å ane at det er noe muffens. De ledende rollene spilles av Svein Scharffenberg, Ingerid Vardund, Lasse Kolstad og Julie Ege. Manus er basert på Sigrun Krokviks Rivertonbelønnede vestlands-gyser fra 1972 med samme navn.

I 2008 ble den funnet verdig en beskrivelse i boka "100 Norske filmer du må se", utgitt av Orion Forlag.

## Handling
Maleren Alex bor i en liten vestlandsbygd med sin kone Christina. Filmen starter med at han dreper henne. Liket plasserer han midlertidig i fryseren inntil han finner et egnet sted for å grave det ned. I mellomtiden treffer han på Helen, en kvinne i et ulykkelig ekteskap, som på impuls har bestemt seg for å ikke dra hjem som planlagt. Hun flytter inn hos Alex og de to utvikler et forhold. Snart begynner hun å mistenke Alex for ikke å snakke sant når han forteller at Christina har dratt fra ham og gjør undersøkelser i huset for å finne ut av hvilke hemmeligheter han skjuler. Samtidig driver Martin, Helens mann, på med å lete etter henne. Filmens klimaks er møtet mellom de tre.

## Om filmen
Filmen ble hovedsakelig spilt inn på Sunnmøre, blant annet på forfatterens hjemsted Volda, mens enkelte scener, blant annet en utforkjøringsscene, ble tatt opp i Stryn i Nordfjord. Flere av skuespillere kom fra Teatret Vårt i Molde. Filmen ble vist på NRK i 1981, 2001 og 2011.

*[[VG]]* gav den terningkast fem. *[[Aftenposten]]* var sånn middels fornøyd og skrev: «Men en jevnt spennende krim har det tross alt blitt og all honnør til Bang-Hansen for et lytefritt gjennomført opplegg».

## Medvirkende
* Svein Scharffenberg – Alex
* Ingerid Vardund – Helen, Martins kone
* Lasse Kolstad – Martin, Helens mann
* Julie Ege – Christina, Alexs kone
* Per Christensen – Politifullmektig
* Ketil Egge – Hotellresepsjonist
* Per Gjersøe – Lensmannen
* Marit Grønhaug – Helens datter
* Ane Hoel – Ekspeditrise
* Ola B. Johannessen – Tannlegen
* Lars Andreas Larssen		
* Svein Moen – Mann på bensinstasjon
* Knut Ørvig – Butikkekspiditør
* Knut Walle – Mann fra e-verket

## Referanser


## Eksterne lenker
*
VM i friidrett 2009 – 10 000 meter kvinner

Øvelsen **10 000 meter kvinner** ved **[[VM i friidrett 2009]]** ble avholdt på Olympiastadion i Berlin den 15. august.

Norge var ikke representert i øvelsen.

## Medaljevinnere

## Rekorder

## Kvalifiseringskrav

## Program

## Resultater
} ||align=left| Elvan Abeylegesse ||align=left|  ||  || align=left|Fullførte ikke
|- 
|  ||align=left| Olivera Jevtic ||align=left|  ||  ||align=left|Startet ikke
|}

### Mellomtider

## Eksterne lenker
* 10 000 meter resultater fra IAAF. IAAF. Besøkt 15. august 2009.
Weddell Island

**Weddell Island** (spansk: *Isla San José*) er den tredje største av Falklandsøyene, beliggende vest for Vest-Falkland. På østsiden av øya er det en liten bosetning, resten av øya benyttes som beiteområde for sau.

Inntil slutten av 1800-tallet var øya kjent under navnet *Swan Island*. Sitt nåværende navn har den etter den engelske oppdageren James Weddell som besøkte Falklandsøyene flere ganger på begynnelsen av 1800-tallet på sine reiser til Antarktis.

Weddell Island har et rikt dyreliv som omfatter pingviner, sjøløver og delfiner, i tillegg til introduserte arter som patagoniarev, skunk, nanduer, papegøyer og guanakoer.

## Eksterne lenker
* 
* Satellittbilde
Fjernassistent

En **fjernassistent** eller **virtuell assistent** (engelsk: *virtual assistant*) er et yrke som ble beskrevet i USA på 1990-tallet om selvstendige tilbydere av fjernleverte administrative tjenester og sekretærfunksjoner. Begrepet har ennå ikke fått noen fullgod norsk oversettelse, men «fjernassistent» har vært benyttet.

En fjernassistent utfører gjerne arbeid for små og mellomstore bedrifter, meglere og konsulentselskaper. Han/hun jobber på oppdragsbasis, men inngår gjerne langvarige kontraktsforhold med sine oppdragsgivere. 

Fjernassistenter er uavhengige leverandører som, i motsetning til fast ansatte eller vikarer, selv definerer sine egne priser og oppdragsbetingelser og betaler sin egen arbeidsgiveravgift. Mens andre selvstendige næringsdrivende gjerne spesialiserer seg i ett område (for eksempel regnskapsførere eller webdesignere som jobber hjemmefra), tilbyr en «ekte» fjernassistent de fleste typer administrativ kontorbistand.

Selv om fenomenet har grepet om seg de senere årene, er det usikkert hvor mange fjernassistenter det finnes på verdensbasis. Anslagene varierer mellom 5000 og 35 000. Fjernassistenter sies å særlig være på fremmarsj i sentraliserte økonomier, med typisk «fly-in, fly-out» (FIFO) ansettelsespraksis.

## Eksterne lenker
* Virtual assistant
Tom og Mette på sporet

***Tom og Mette på sporet*** er en norsk kriminalfilm fra 1952 og var, som  den første i Norge, basert på en barnebok av samme navn forfattet av Odd Bang-Hansen.

Filmen var sentrert om utgravingene på Rødsmyra på Kråkerøy og brukte ekte arkeologer: Erling Johansen og Anders Hagen.

## Handling
Tvillingene Tom og Mette er på vei med tog til Fredrikstad, men underveis overhører de en samtale mellom to menn om en verdifull skatt som kan være gjemt på Kråkerøya, og tvillingene tror umiddelbart at de har med smuglere å gjøre. De følger etter bilen til øya, og oppdager at mennene holder på med noe veldig mystisk. De oppdager snart en hule, hvor de blir overrasket av én mann. Han viser seg å ikke være smugler, men en arkeolog som er interessert i utgravninger av steinalderen-boplasser. Mannen forteller barna om steinalder-livet for 4 000 over år siden.

Men når Tom og Mette forsøker å ta en båt-tur, strander de på en liten holme hvor de blir tvunget til å leve som steinalder-mennesker. Men fra fastlandet settes det snart i gang et søk, i håp om å finne igjen tvillingene.

## Medvirkende
;Hovedrollene:
* Pål Bang-Hansen – Tom
* Vibeke Falk	– Mette

;Andre:
* Odd Bang-Hansen – Faren
* Lauritz Falk – Flygeren
* Anders Hagen – Konservatoren
* Erling Johansen – Arkeologen Erling
* Per Skavland – Marineoffiseren
Blue Bulls

**The Blue Bulls**, av sponsorårsaker kalt **[[Vodacom]] Blue Bulls**, også populært kalt **die Blou Bulle** (deres navn på afrikaans), er et sørafrikansk rugby union-lag som deltar i den årlige Currie Cup-turneringen. De styres av Blue Bulls Rugby Union og har sin base på Loftus Versfeld stadion i Pretoria i Gauteng-provinsen.

Det som tidligere het Northern Transvaal Rugby Union omdøpte seg selv til Blue Bulls Rugby Union på 1990-tallet, og laget Northern Transvaal ble til Blue Bulls på samme tid. Da Vodacom ble lagets største sponsor, ble deres navn også lagt til. Tidligere var laget sponset av Exxon Mobil og kjent som **Mobil Blue Bulls**.

Deres farger er blå og hvit, og deres emblem er en okses hode og horn.

## Eksterne lenker
*
Vodacom

**Vodacom** er et panafrikansk mobiltelekommunikasjonsfirma, og var det første mobilnettverket i Sør-Afrika. De yter GSM-tjenester til mer enn 35 millioner kunder i Sør-Afrika, Tanzania, Lesotho, Mosambik og Den demokratiske republikken Kongo. Omsetning for året som endte 31. mars 2008, var på 48&nbsp;178 milliarder sørafrikanske rand. Firmaet var eid 50–50 av den sørafrikanske telekommunikasjonsgruppen Telkom SA og den britiske mobiloperatøren Vodafone. Den 6. november 2008 annonserte Vodafone at de hadde blitt enige om å øke sin andel til 65&nbsp;%, og Telkom sa de ville kvitte seg med sin resterende andel ved å liste den opp på Johannesburg-børsen.

## Referanser


## Eksterne lenker
*
Dionne Warwick

**Marie Dionne Warwick** (født **Warrick**; 1940) er en amerikansk sanger og skuespiller som er kjent for sitt samarbeid med komponistene og produsentene Burt Bacharach og Hal David. Fra 1955 til 1999 har hun hatt 56 hits på Billboards Hot 100 liste, noe som bare overgås av Aretha Franklin.

Dionne Warwick hadde foreldrene Lee Drinkard og Mancel Warrick. Hennes mor var manager for the Drinkard Singers og hennes far var blant annet en jernbanearbeider, autorisert regnskapsfører og en plate-promotor.

Hun begynte sangkarrieren som gospelsanger da hun var tenåring og sang i den lokale metodistkirken. Da hun fikk en jobb som backingsanger for The Drifters, ble hun oppdaget av Burt Bacharach og Hal David. Det ble begynnelsen på et årelangt samarbeid, hvor Bacharach og David skrev og produserte sanger for henne. Med hiten *Walk on By* fra 1964 befestet hun sin suksess. Senere samarbeidet hun med Tina Turner, Stevie Wonder, Isaac Hayes og sin kusine Whitney Houston.

Sangen «I'll Never Love This Way Again» gav Warwick en Grammy Award i 1980 for Best Female Pop Vocal Performance. Warwick er blant de 40 som har flest låter på hitlistene i USA mellom 1955 og 1999, basert på sin "chart history" på Billboard's Hot 100 popsingel-liste. Hun er også den kvinne som har nest flest låter på hitlistene under rockeraen (1955–1999). Hun er også den vokalisten som har hatt flest hits noensinne, med 56 av sine singler på Hot 100 mellom 1962 og 1998 (12 av dem Topp Ti), og totalt 80 singler – enten solo eller som et samarbeide – på Hot 100, R&B og/eller "adult contemporary charts". Dionne rangerer som #74 på the Billboard Hot 100's "Greatest Artists of all time".

I løpet av sin karriere, har Dionne solgt mer enn 100 millioner plater på verdensbasis og hun har vunnet mange priser, inkludert seks Grammy Awards. Warwick er inntatt i Hollywood Walk of Fame, The Grammy Hall of Fame, The R&B Music Hall of Fame og The Apollo Theater Walk of Fame. I 2019 vant hun Grammy Lifetime Achievement Award. Tre av hennes sanger («Walk On By», «Alfie» og «Don't Make Me Over») har blitt inntatt i Grammy Hall of Fame. Hun er en tidligere "Goodwill Ambassador" for FN's Food and Agriculture Organization.

## Karriere
**Drinkard Singers**

Mange i Warwicks familie var medlemmer i the Drinkard Singers, en gospel-gruppe og RCA artister som ofte opptrådte rundt i hele storbyområdet New York. Det originale Drinkard Singers, kjent som the Drinkard Jubilairs, bestod av Cissy, Anne, Larry og Nicky. Senere medlemmer i Drinkard Singers inkluderte Warwicks besteforeldre, Nicholas og Delia Drinkard, og ders barn: William, Lee (Warwick's mor) og Hansom. Da The Drinkard Singers opptrådte på "TV Gospel Time", hadde Dionne Warwick sin første opptreden på TV.

Marie instruerte gruppen, og Lee var deres manager. Da de ble mer kjente, begynte Lee og Marie å opptre med gruppen, og ble ledet av pop/R&B sanger Judy Clay, som Lee uoffisielt hadde tilknyttet gruppen. Elvis Presley uttrykte interesse for å ha gruppen med på turnéer. Dionne begynte å synge gospel som barn ved The New Hope Baptist Church i Newark, New Jersey.

## Referanser


## Eksterne lenker
* 
* 
* 
*
SK 917 har nettopp landet

***SK 917 har nettopp landet*** var en nordisk krimserie på fire episoder som gikk på NRK i 1983. Den var produsert av Nordvision. Hallvard H. Blekastad var produksjonsleder, mens manus var ved Michael Grundt Spang og Kjell Syversen. De to forfatterne skrev manuset i 1981 og vant førsteprisen ved Nordvisjons store krimkonkurranse i Stockholm.

Serien ble en stor publikumssuksess i Norge.

Det meste av opptakene ble gjort i Holmenkollen Park Hotel. Rundt 50 mennesker var involvert i produksjonen. Innspillingen foregikk fra 14. februar til 30. april 1983.

## Handling
Handlingen er lagt til en jumbojet i rute mellom København og New York. Like etter avgang dør en forretningsleder av hjerteinfarkt. Senere på ferden oppdager noen en død mann på flyets toalett. Det blir raskt klart at han er blitt myrdet og det blir senere kjent at vedkommende var en politiinformant med narkotikasmuglere etter seg. En nylig pensjonert norsk politietterforsker befinner seg om bord, og startet med å etterforske dødsfallet. En dansk lege med en brokete fortid blir også involvert i dramaet. Flyet blir senere beordret tilbake til København. Noe som gjør morderen desperat.

## Episoder
# «Urolig vær»
# «Den tause mannen»
# «En morder ombord»
# «En sjelden suvenir»

## Rollebesetning
*Thomas Hellberg – Flykaptein Christer Malmberg
*Claus Strandberg – Søren Nørgaard (lege)
*Pia Green – Irene (flyvertinne)
*Henning Moritzen – Palle Gejer (purser)
*Lotte Tarp – Helena (flyvertinne)
*Arne Lindtner Næss – Tredjepilot
*Rolv Wesenlund – Videoforhandler Ronald Marthisniussen
*Lasse Kolstad – Dir. Amund Aune
*Moniqa Sunnerberg – Anna Linda Sjøstrøm
*Lasse Mårtenson – Dir. Eino Kiljanen
*Peter Ronild – Dir. Steen Riefling
*Bernt Erik Larssen – den tause mannen
*Liv Thorsen – Maria Lundberg
*Thor Hjorth-Jenssen – Lars Lundberg
*Susanne Lundberg – Soussjef Birthe Mogensen
*Christel Aminoff – Saina Warttiainen (annenpilot)

## Referanser


## Eksterne lenker
*
MK «Osa» (1914)

**MK «Osa» ** var en norsk lokalrutebåt.

* **1914**: Levert fra båtbygger Hans Kvam, Molde som motorkutter **«Osa»** til Romsdals Dampskibsselskab, Molde. Benyttet i lokal- og melkerute på øyene i ytre Romsdal, Aureosen, Elnesvågen og Tornes i Romsdal. Melken ble levert ved Centralmeieriet i Molde. «Osa» hadde mye motortrøbbel og var mye ute av fart.
* **1916**: Solgt til H. Evjenth, Bodø. Evjenth var direksjonsformann i Saltens Dampskibsselskab, Bodø som trengte et lokalrutebåt, men manglet økonomi til å kjøpe på dette tidspunktet. MK «Osa» ble derfor leiet ut til Saltens DS og benyttet i selskapets lokalrute Svolvær-Lødingen-Tysfjord.
* **Desember 1916**: Solgt til Saltens Dampskibsselskab, Bodø. Benyttet i samme fart.
* **1917**: Opplagt sammen med eierselskapets andre motorkutter; «Tøtta», på grunn av høye oljepriser.
* **29. desember 1917**: Fikk skader under orkan.
* **1918**: Reparert, ombygd og forlenget i Rognan. Ny inredning. Nye kjenningsmål:  77,7’ x 15,7’ x 7,1’  Brt:88. Registrert for 100 passasjerer
* **1925**: Ny motor montert: 2syl 2tev Wichmann semidiesel  132bhk  9 knop
* **1928**: ombygd. Ny innredning. Nye kjenningsmål:  76,7’ x 16’ x 8,3’  brt:90
* **194x**: Opplagt på grunn av manglende drivstofftilgang.
* **1945**: Satt i fart igjen.
* **Februar 1949**: Kastet på land ved Grøtøy i Steigen i storm. «Osa» fikk store skader, men ble reparert og ombygd.  Brt:95
* **Januar 1961**: Solgt til Bodø Skipsverft & Mek. Verksted AS, Bodø. Deretter ukjent skjebne.
* **1977**: Slettet fra norsk register.

## Se også
* Saltens Dampskibsselskab
* Romsdals Dampskibsselskab

## Kilder
* Artikkel om Saltens DS av Jens Chr. Egenæs i «Skipet» 1.1993.
* Diverse

## Eksterne lenker
*
Phenacoleachiidae

* *[[Phenacoleachia australis]]*
* *[[Phenacoleachia zealandica]]*

**Phenacoleachiidae** er en gruppe med plantelus som hører til gruppen skjoldlus, Coccoidea. De er insekter med sugende munndeler og hører til i den store gruppen nebbmunner. De representerer trolig en rest av en meget gammel gruppe, men i dag er det bare kjent to arter fra de sørligste delene av New Zealand.

## Utseende
Små skjoldlus, kroppen oval. De har forholdsvis lang, fire-leddet sugesnabel. Første nymfestadium er ca. 1,5 mm lange, avlangt-ovale med korte, kraftige bein og kraftige, 7-leddete antenner. De er spredt hårete. Hannene kan være fullt vingede, kortvingede eller vingeløse

## Levevis
Disse artene er knyttet til sørbøk (*Nothofagus* spp.).

## Utbredelse
Denne gruppen finnes bare i den sørlige delen av New Zealand. Den nordligste av artene, *Ph. zealandica*, lever på Sørøya, mens *Ph. australis* bare er kjent fra to øyer som ligger litt sør for Sørøya, på det såkalte Campbell-platået.

## Systematisk inndeling

* ordenen Nebbmunner, Hemiptera
** underordenen Plantelus, Sternorrhyncha
*** overfamilien Skjoldlus, Coccoidea
**** familien Phenacoleachiidae
***** slekten *[[Phenacoleachia]]* Cockerell, 1900
****** *[[Phenacoleachia australis]]* Beardsley, 1964 – på noen øyer på Campbell-platået
****** *[[Phenacoleachia zealandica]]* (Maskell, 1891) – på Sørøya

## Kilder
* Gullan, P.J. og Cook, L.G. (2001) *Phenacoleachia* Cockerell (Hemiptera: Coccoidea: Phenacoleachiidae) re-visited. Bull. Zool. agr. Bachic. 33: 163-173. http://www.uq.edu.au/~uqlcook/pdf%20papers/Gullan2001_Phenacoleachia.pdf

## Eksterne lenker
*
Gruppe A-streptokokker

**Gruppe A streptokokker** (GAS) er en gruppe streptokokker etter Rebecca Lancefields system for inndeling av beta-hemolytiske streptokokker. Den er nesten ensbetydende med arten *Streptococcus pyogenes*, selv om noen få stammer i *Streptococcus milleri* slekten har evnen å reagerer med gruppe A antisera. 

## Streptococcus pyogenes
*S. pyogenes* er årsaken til streptokokk-halsbetennelser. Halsbetennelsen kan ha komplikasjoner som revmatisk feber eller nyrebetennelser (glomerulonefritt). Bakterien kan også angripe andre områder på kroppen med f.eks. rosen (erysipelas), blodforgiftning eller nekrotiserende fasciitt («kjøttetende»)

*S. pyogenes* har blant annet Hyalironidase, et enzym som kan bryte ned Hylarionsyre i infiserte celler, hvilket tillater at bakterien sprer seg. Bakteritoksiner slik som SepA kan forårsake Skarlagensfeber, hovedsakelig hos barn.

Ved siden av dyrkning kan bakterien også påvises i en antistofftest som for eksempel StrepAtest. Alle infeksjoner med S.pyogenes skal behandles med antibiotika for å forhindre utviklingen av komplikasjoner. Penicillin er førstevalget, og man har sålangt ikke funnet *S. pyogenes* som er resistent ovenfor middelet. I tilfelle allergi mot penicillin vil andre antibiotika være aktuelle, som for eksempel erytromycin.
SWAPO

**South West Africa People's Organization** (**SWAPO**) er et politisk parti og en tidligere frigjøringsbevegelse i Namibia. Det har vært det regjerende parti i Namibia siden uavhengighet ble oppnådd i 1990. For valgformål refereres partiet til som ***SWAPO Party***. Partiet fikk 75,1 prosent av stemmene og 55 av 78 seter i det namibiske parlamentsvalget 15. november 2004.

Selv om organisasjonen sterkt motsetter seg betegnelsen Sydvest-Afrika og erstattet det med Namibia, er organisasjonens eget navn beholdt.

## Referanser


## Eksterne lenker
*
Rio Grande vannkraftverk

**Rio Grande vannkraftverk** er en vannkraftstasjon i elva Rio Grande nær byen Santa Rosa de Calamucita i Calmucita-dalen i provinsen Cordoba i Argentina. Anlegget ligger 50 km vest for byen Embalse og 130 km sørvest for millionbyen Córdoba. 

Byggearbeidene pågikk fra 1974 til 1986.

Kraftkomplekset har to vannmagasiner, og reversible francisturbiner. De to vannmagasinene dannes av:
****Cerro Pelado-demningen*** skaper det øvre reservoaet i vest, med en 104 meter høy og 420 meter lang demning.
****Arroyo Corto-demningen*** skaper det nedre reservoaret i øst. med en 50 meter høy og 1.500 meter lang demning.

Bare litt lengre øst følger enda et stort oppdememt reservoar ved Tercero-demningen, som tilhører Ministro Pistranini vannkraftverk.

Dette er et pumpekraftverk som har en installert produksjonseffekt på 1&nbsp;000 MW, fordelt på fire turbiner á 250 MW hver. Anlegget ahr blitt utvidet fra de opprinnelige 750 MW. Årlig produksjon er 970 GWh elektrisk kraft. Maskinene står i et anlegg 130 meter fra elveløpet, tilført via vanntunneler. Største vertikale fallhøyde er 226 meter.

Kraftstasjonen gir kraft til strømnettet, og utveksler kraft med Embalse kjernekraftverk som ligger ved byen Embalse 50 km unna. Anlegget eies av kraftselskapet Agua y Energia Electrica.

## Se også
*Liste over verdens største vannkraftverk

## Referanser
Imsroa

**Imsroa** er en liten grend i Stor-Elvdal i Østerdalen, og ligger ca. 15 km. sør for kommunesenteret Koppang. Elva Imsa som kommer fra Imsdalen renner ut i Glåma her. Riksvei 3 passerer gjennom grenda, hvor det er avkjøring til Imsdalen hvor Ringnes har tappeanlegg for Imsdalsvann.

## Referanser


## Eksterne lenker
*
Around the World (sang fra 1956)

**«Around the World»** var temamelodien i den amerikanske spillefilmen *[[Jorden rundt på 80 dager (film)|Jorden rundt på 80 dager]]* fra 1956.

Melodien var skrevet av Victor Young og teksten var skrevet av Harold Adamson.

Den ble egentlig aldri fremført med tekst i filmen, men det er vokalversjonen som så langt har blitt best kjent.

«Around the World» har blant annet blitt spilt inn på plate av følgende artister:

*Karen Akers
*John Arpin
*Stanley Black
*Nat King Cole
*The Columbia Ballroom Orchestra
*Ray Conniff
*Sam Cooke
*Bing Crosby (topphit på Billboard-listen i 1957)
*Gracie Fields
*Connie Francis
*Buddy Greco
*Ronnie Hilton
*Joni James
*James Last
*Brenda Lee
*The Mantovani Orchestra (topphit på Billboard-listen i 1957)
*The McGuire Sisters
*Bette Midler (På livealbumet *Live at Last* (1977))
*Matt Monro
*Jane Morgan and The Trubadours
*Emile Pandolfi
*André Prévin
*Louis Prima
*The Shirelles
*Frank Sinatra
*Kay Starr
*The Supremes
*Paul Sullivan
*The Sundowners
*Billy Vaughn
*Bobby Vinton

## Norsk versjon
Putte Rønneberg har skrevet den norske teksten. Den norske tittelen er «Jorden rundt». 

### Innspilling
*Åse Wentzel og gitaristen Robert Normann. Innspilt 2. oktober 1957. Utgitt  på 78-platen Odeon ND&nbsp;7323. og på singlen Odeon MSON9.

## Listeplasseringer

## Referanser
Putoidae

* *[[Puto]]*

**Putoidae** er en gruppe med plantelus som hører til gruppen skjoldlus, Coccoidea. De er insekter med sugende munndeler og hører til i den store gruppen nebbmunner. Gruppen omfatter bare én slekt, *[[Puto]]*, med rundt 60 kjente arter.

## Utseende
Forholdsvis store (opptil 5 mm lange), ovale skjoldlus med velutviklede bein og trådformede antenner. Hannene har ett par vinger. Hunnenes kropp er vanligvis dekket av hvit, melaktig voks, med brede flak langs sidene og gjerne en lengdelist av voks langs ryggen. Beina og antennene er røde eller mørke.  Under voksen har de to mørke lengdestriper på ryggen.

## Levevis
*[[Puto]]-*artene lever på mange ulike planter, særlig bartrær, ulike busker og gress. De kan finnes på alle deler av vertsplanten. Vanligvis har den én generasjon per år, men de kan bruke opptil fire år på utviklingen. Arten *[[Puto antennatus]]*, som utvikler seg på bartrær i Alpene, overvinterer som nymfe i barksprekker. Om våren kryper nymfen fram, vandrer til roten av en barnål og setter seg der for å suge sevje. Den skifter hud og blir voksen i mai. Hos disse skjoldlusene er hanner vanlige. Hunnen legger egg i juli som utvikler seg til nymfer som overvinter.

## Skadedyr
Ingen av artene synes å være notert som skadedyr, selv om noen lever på økonomisk viktige planter.

## Utbredelse
Putoidae finnes i Nord- og Sør-Amerika, Europa og det meste av Asia.
I Europa er slekten funnet nord til Sverige, men foreløpig ikke i Norge.

## Systematisk inndeling / europeiske arter
Det er uklart om *[[Puto]]-*artene bør plasseres i en familie for seg, som her, eller som en undergruppe av Pseudococcidae.

* ordenen Nebbmunner, Hemiptera
** underordenen Plantelus, Sternorrhyncha
*** overfamilien Skjoldlus, Coccoidea
**** familien Putoidae 
***** slekten *[[Puto]]* Signoret, 1875 – ca. 60 arter. I Europa:
****** *[[Puto antennatus]]* Signoret, 1875
****** *[[Puto brunnitarsis]]* Signoret, 1875
****** *[[Puto israelensis]]* Ben-Dov, 2001
****** *[[Puto janetscheki]]* Balachowsky, 1953
****** *[[Puto marsicanus]]* Marotta & Tranfaglia, 1993
****** *[[Puto palinuri]]* Marotta & Tranfaglia, 1993
****** *[[Puto pilosellae]]* (Šulc, 1898)
****** *[[Puto superbus]]* (Leonardi, 1907)

## Kilder
* https://web.archive.org/web/20101011004053/http://www.sel.barc.usda.gov/ScaleKeys/ScaleFamilies/key/Scale%20Families/Media/Html/ScaleFamilies/Families/Putoidae/Pmexicanus.html
* Fauna Europaea, utbredelsesdatabase over europeiske dyr 

## Eksterne lenker
*
The Song from Moulin Rouge

**«The Song from Moulin Rouge» ** (også kjent som **«Where Is Your Heart»**) er en populærmusikksang med melodi av Georges Auric og original fransk tekst av Jacques Larue. Fransk tittel er «Le song de la Seine». Den engelske teksten er skrevet av William Engvick.

Sangen ble første gang fremført i spillefilmen *[[Moulin Rouge (film fra 1952)|Moulin Rouge]]* (1952). I filmen blir den kalt «It's April Again», og det nevnes ingenting om frasen «Where Is Your Heart». Et liknende tilfelle forekom i filmen *[[Romeo og Julie (film)|Romeo og Julie]]*, hvor kjærlighetstemaet hadde tittelen «What Is a Youth?», men ble «A Time for Us» da den ble spilt inn som en populær sang.

I *Moulin Rouge* ble temasangen fremført av Muriel Smith som dubbet Zsa Zsa Gábor, som mimet til Smiths sang.

Den mest populære versjonen av «The Song from Moulin Rouge» ble utgitt av Percy Faith's Orchestra med Felicia Sanders som vokalist. Innspillingen med Faith og Sanders ble gjort 22. januar 1953 og utgitt av Columbia Records med katalognummer 39944. Den kom på Billboard-listen 28. mars 1955 og lå der i 24 uker med nummer én som høyeste plassering.

I Storbritannia ble versjonen med Mantovani den største slageren. Innspillingen med Mantovani lå også på den amerikanske listen. Den ble utgitt i USA av London Records med katalognummer 1328. Den kom på Billboard-listen 16. januar 1953 og lå der i fem uker med nummer tretten som høyeste plassering.

Versjonen til Mantovani kom på den britiske listen 30. mai 1952 og lå der i 23 uker med nummer én som høyeste plassering.

Sangen kom også på en førsteplass på Cash Box-listen, som kombinerte alle versjonene. Både Faiths og Mantovanias versjoner solgte over én million eksemplarer.

Henri René and His Orchestra Saxophone Solo: Alvy West spilte den inn i Manhattan Center, New York City, 20. mars 1953. Melodien ble utgitt av RCA Victor Records med katalognummer 20-5264 (i USA) og av EMI på His Master's Voice-etiketten med katalognummer B&nbsp;10483. I Norge ble den utgitt på His Master's Voice A.L.&nbsp;3316.

Victor Skaarup skrev en dansk tekst. Den danske tittelen er «Sangen fra Moulin Rouge». Raquel Rastenni med Hans Peder Åses orkester spilte den inn i København i 1953. Sangen ble utgitt på 78-platene His Master's Voice X&nbsp;8136 (i Danmark) og på His Master's Voice A.L.&nbsp;3265 (i Norge).

## Norsk versjon
Juul Hansen har skrevet en norsk tekst. Den norske tittelen er «Sangen fra Moulin Rouge».

### Innspillinger

## Referanser
Hverdagsliv

***Hverdagsliv*** (orig: *A Country Practice*) er en australsk såpeopera som gikk på Seven Network fra 1981 til 1994. Handlingen var lagt til et sykehus i den oppdiktede australske landsbyen Wandin Valley. Byens innbyggere var verken enkle eller ukompliserte. Tvert imot var de aller fleste engasjert i dalens ve og vel, og ikke minst hva som skjedde i naboens hus. En sentral figur i serien var sykehuslegen Terence Elliot.

I Norge ble serien vist på TV 2 fra 1992 til 2000. Den gikk alle hverdager.

## Rolleliste
* Dr. Terence Elliott – Shane Porteous
* Dr. Simon Bowen – Grant Dodwell (1981–1986)
* Vicky Dean/Bowen – Penny Cook (1981–1985)
* Frank Gilroy – Brian Wenzel
* Shirley Dean/Gilroy – Lorrae Desmond (1981–1992)
* Robert «Bob» Hatfield – Gordon Piper (1981–1992)
* Esme Watson – Joyce Jacobs (1981-1993)
* Brendan Jones – Shane Withington (1981–1985)
* Molly Jones – Anne Tenney (1981–1985)
* Matron Marta Kurtesz – Helen Scott (1981–1983)
* Vernon «Cookie» Locke – Syd Heylen (1982–1992)
* Judy Loveday – Wendy Strehlow (1982–1986)
* Chloe Jones – Emily Nicol (1983–1986)
* Matron Maggie Sloan – Joan Sydney (1983–1990)
* Jo Loveday – Josephine Mitchell (1985–1989)
* Ben Green – Nicholas Bufalo (1985–1988)
* Kelly Shanahan – Annie Davies (1985–1986)
* Dr. Alex Fraser – Diane Smith (1986–1989)
* Peter Manning – Mark Owen-Taylor (1986–1988)
* Donna Manning – Caroline Johansson (1986–1988)
* Cathy Hayden – Kate Raison (1987–1990)
* Michael Langley – Brett Climo (1987–1989)
* Emily Leiding – Jenny Richards (1986–1988)
* Matthew Tyler – John Tarrant (1988–1992)
* Lucy Gardiner – Georgie Parker (1989–1992)
* Dr. Cris Kouros – Michael Muntz (1989–1991)
* Jessie Kouros – Georgina Fisher (1989–1991)
* Luke Ross – Matt Day (1989–1991)
* Stephanie Brennan – Sophie Heathcote (1990–1991)
* Matron Ann Brennan – Mary Regan (1990–1991)
* Matron Rosemary Prior – Maureen Edwards (1991–1993)
* Dr. Harry Morrison – Andrew Blackman (1991–1993)
* Kate Bryant – Michelle Pettigrove (1991–1993)
* Perce Hudson – Allan Penney (1991–1993)
* Darcy Hudson – Kym Wilson (1991–1993)
* Hugo Strzelecki – Gavin Harrison (1992–1993)
* Anna Lacey – Anne Looby (1992–1993)
* Billy Moss – Jamie Croft (1992–1993)
* Bernice Hudson – Judith McGrath (1992–1993)
* Tom Newman – Jon Concannon (1992–1993)
* Ian McIntyre – Paul Gleeson (1993)
* Claire Bonacci – Claudia Black (1993)

## Referanser


## Eksterne lenker
*